Pasvalio rajono savivaldybės administracijos

Pušaloto seniūnijos seniūno

 2020 m. spalio 5 d. įsakymo Nr. S-23

1 priedas

**PASVALIO RAJONO SAVIVALDYBĖS ADMINISTRACIJOS PUŠALOTO SENIŪNIJOS NEKVALIFIKUOTO ATSITIKTINIŲ DARBŲ DARBININKO (9622 01) PAREIGYBĖS APRAŠYMAS**

**I SKYRIUS**

**PAREIGYBĖ**

1. Pasvalio rajono savivaldybės administracijos Pušaloto seniūnijos (toliau – Seniūnija) nekvalifikuotas atsitiktinių darbų darbininkas (9622 01) (toliau – darbuotojas) pagal pareigybių grupę yra darbuotojas.

2. Pareigybės lygis – D.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. žinoti darbuotojų saugos ir sveikatos bei gaisrinės saugos reikalavimus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. neatidėliotinai ir tiksliai vykdo Seniūnijos darbo organizavimo inžinieriaus ir Seniūnijos seniūno nurodymus nekvalifikuotų darbų atlikimui;

4.2. atlieka pagalbinius darbus pjaunant žolę, genint krūmus, medžius pakelėse, parkuose, želdynuose, kapinėse bei kitose Seniūnijos prižiūrimų pastatų bei viešosiose teritorijose;

4.3. dirba rankiniu pjūklu, dalgiu, kirviu, kastuvu, obliumi, plaktuku, prižiūri ir užtikrina, kad įrankiai būtų tvarkingi atliekant aplinkos tvarkymo bei kitus darbus;

4.4. atlieka socialinės bei visuomeninės paskirties objektų smulkaus remonto pagalbinius darbus;

4.5. tvarko kapines, parkus, želdynus, gatves, kelius, pakeles, šaligatvius, Seniūnijos prižiūrimų pastatų bei viešąsias teritorijas: valo (nukasa) sniegą; šluoja, renka šiukšles, šienauja žolę, grėbia lapus; krauna stambiagabarites atliekas, šiukšles į transporto priemones, konteinerius;

4.6. atlieka apželdinimo ir želdinių priežiūros darbus;

4.7. esant tarnybiniam būtinumui, pakrauna krovinius į transporto priemones ir iš jų iškrauna;

4.8. dirba su rankiniais žolės pjovimo prietaisais; prieš pradėdamas darbą paruošia agregatus, sutepa tepimo taškus, pakeičia pjovimo giją;

4.9. baigęs darbą, sutvarko darbo vietą, nuvalo įrankius, juos sutepa ir priduoda į nustatytą laikymo vietą;

4.10. vykdo kitus Seniūnijos darbo organizavimo inžinieriaus ir Seniūnijos seniūno pavedimus.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas tiesiogiai pavaldus Seniūnijos darbo organizavimo inžinieriui, atskaitingas Seniūnijos darbo organizavimo inžinieriui ir Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas

\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas , pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)